text: Í gjár savnaðist náttúrunetverkið á fundi á Umhvørvisstovuni á Argjum. Umleið 40 fólk frá m.a. byggivinnuni, fíggjargeiranum, almennari náttúrufyrisiting, sjálvbodnum felagsskapum og kommunum kring landið hittust fyri at viðgera, hvussu vit kunnu fara betur um náttúru okkara í Føroyum.
text: #000001
text: Jóhan Pauli Helgason frá Visit Faroe Islands helt eina framløgu um náttúru og ferðavinnu, og Heidi H. Poulsen frá MAP arkitektar helt eina framløgu um náttúru og arkitektur. Semja var um, at tað er tørvur á at hava nógv størri fyrilit fyri náttúruni bæði áðrenn, undir og aftaná hvørja byggiverkætlan, vit seta í gongd.
text: #000002
text: Eftir framløgurnar var orðið frítt, og fleiri nýttu høvið til at seta spurningar og gera viðmerkingar. Umframt náttúru og planlegging varð eisini tosað um ferðafólk, fornminni, árinskanningar og -metingar, seyðahald og vátlendi. Fleiri nýggj hugskot komu undan kavi, og fundir um ítøkilig evni settir á skrá.
text: #000003
text: Tað var í septembur í fjør, at starvsfólk á Umhvørvisstovuni tóku stig til at stovna eitt náttúrunetverk. Endamálið var at savna fólk, sum á ymiskan hátt arbeiða við ella hava ávirkan á náttúru og lívmargfeldi í Føroyum, og at skapa eitt forum fyri hugskotsmenning á økinum.
text: #000005
text: Øll náttúruáhugað eru vælkomin at gerast limir í netverkinum við at senda ein teldupost til SiggaJ@us.fo ella JonaO@us.fo. Næsti fundur í netverkinum verður 18. mai 2022.
text: #000006
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000012